སློབ་འབྲིང་སློབ་མའི་སློབ་སྦྱོང་གི་འོས་འགན་ལེགས་འགྲུབ་དང་བོད་སྐད་ཡིག་གི་རྨང་གཞི་མཐོར་འདེགས་སུ་གཏོང་བ།མི་རིགས་རིག་གནས་ལ་སྦྱངས་བརྩོན་གྱི་འདུན་པ་ཇེ་ཆེར་འགྲོ་བ་སོགས་ལ་དམིགས་ནས་སྤྱི་ཟླ་བའི་ཚེས་ཉིན་གྱི་ཕྱི་དྲོའི་དུས་ཚོད་གསུམ་དང་ཕྱེད་ཀའི་སྟེང་།གསེར་ཆེན་རྫོང་མི་རིགས་སློབ་འབྲིང་གི་དགེ་སློབ་ཉིས་སྟོང་ལྷག་གི་གདོང་ལ་སྤྲོ་སྣང་གིས་ཁེངས་ཏེ་དུས་ལྟར་སློབ་གྲྭའི་རྩལ་སྦྱང་ར་བར་མི་རིགས་མཐུན་སྒྲིལ་ཡར་ཐོན་འཛུགས་སྐྲུན་གྱི་ཤེས་རིག་འགྲན་བསྡུར་བྱ་འགུལ་དང་སྐབས་དང་པོའི་དགེ་བཤེས་ཆུང་ཆུང་རྟགས་མའི་བློ་རྒྱུགས་འགྲན་བསྡུར་གཉིས་དུས་མཉམ་གཅིག་ཏུ་སྤེལ་བའི་ཚོགས་རར་ཐོན་པ་རེད།སློབ་གྲྭའི་སློབ་གཙོ་གཡུང་དྲུང་བསྟན་པ་དང་སློབ་གཙོ་གཞོན་པ་ཚེ་གཟུངས།སློབ་གཙོ་གཞོན་པ་ཡོན་ཏན་སོགས་སྲིད་འཛིན་མི་སྣ་ཡོངས་དངོས་སུ་ཞུགས་ཏེ་དགེ་བཤེས་ཆུང་ཆུང་རྟགས་མའི་བློ་རྒྱུགས་འགྲན་བསྡུར་ལ་ཟུར་ཉན་གནངས་ཤིང་དཔྱད་འདེམས་པའི་འགན་ཁུར་མཁན་ཨ་ཁུ་རྣམ་པ་གཉིས་དང་ལོ་རིམ་བདུན་པའི་བོད་ཡིག་ཁྲིད་དཔྱོད་ཁག་གི་དགེ་རྒན་རྣམ་པ།གཞན་དགེ་སློབ་རྣམས་འགོར་འགྱངས་མེད་པར་གནས་དེར་འཛོམས་པ་ན།མདོ་འཛིན་པ་དགེ་རྒན་རིན་ཆེན་ཉི་མས་བཀྲ་ཤིས་པའི་གཏམ་གླེང་གི་ཁྲོད་ནས་དགེ་བཤེས་ཆུང་ཆུང་རྟགས་མའི་བློ་རྒྱུགས་འགྲན་བསྡུར་དེ་དངོས་སུ་མགོ་བརྩམས་པ་རེད།